       PRIMĂRIA ORAȘULUI AZUGA      
[image: image1.png]


     ROMÂNIA, JUDEȚUL PRAHOVA      
________________________________________________________________________________________________


Anexa 4  la PROIECT de Hotărâre nr. 215/2022
REGULAMENT

privind instituirea si aplicarea  taxei pentru utilizare sali de sport si baza sportiva pe raza localității Azuga in anul fiscal 2023
CAPITOLUL I – DISPOZIŢII GENERALE. 

Art. 1 Regulamentul de organizare şi funcţionare a Sălilor de sport si a Bazei sportive  din oraşul Azuga,  denumit în continuare regulament, cuprinde norme privind organizarea şi funcţionarea sălii de sport în conformitate cu  prevederile art. 486  din Legea 227/2015 privind  Codul  Fiscal, cu modificările și completările ulterioare  și a HG 1/ 2016 pentru aprobarea Normelor  de aplicare a Legii 227/2015 privind Codul Fiscal. 

Art. 2 Respectarea regulamentului este obligatorie pentru responsabilul Sălilor de sport si a Bazei sportive, pentru personalul de îngrijire şi curăţenie, pentru profesori, elevi, părinţi, sportivi, spectatori şi orice alte persoane care vin în contact cu funcţionarea sălii de sport.

Art. 3  Bunurile   imobile cladire cu destinatie ,, sportive” fac  parte din domeniul public al oraşului Azuga.

Art. 4 În cadrul  Sălilor de sport si a Bazei sportive se vor desfăşura numai activităţi cu caracter sportiv. În mod excepţional, cu aprobarea specială a primarului, în incinta sălii se pot organiza unele activităţi de interes public.

Art. 5 Obiectivele funcţionării sălii de sport sunt:

a) deservirea unităţilor de învăţământ de pe raza oraşului în realizarea planului-cadru de învăţământ, conform unui orar prestabilit, precum şi desfăşurarea unor competiţii sportive şcolare de interes local, judeţean sau naţional.

b) deservirea activităţilor în interesul comunităţii, aprobate de comisia de specialitate din cadrul Consiliului local al oraşului Azuga şi avizate de primar.

c) sprijinirea activităţii cluburilor şi asociaţiilor sportive, în procesul de educaţie şi formare sportivă a tineretului

d) în perioadele rămase neacoperite de activităţile menţionate la lit. a, b, şi c ale prezentului articol, sala de sport va funcţiona pentru deservirea, conform planificării, a cerinţelor ocazionale ale sportului de masă. În acest caz se va percepe o taxă de utilizare a sălii de sport. Planificarea, denumită în continuare orar de funcţionare, se va întocmi de administratorul sălii de sport de comun acord cu solicitanţii.

 CAPITOLUL II – ADMINISTRAREA SĂLII DE SPORT

Art. 6 Administrarea şi asigurarea cadrului necesar în vederea desfăşurării în bune condiţii a activităţilor specifice sălii de sport se face de către administratorul din  cadrul Primăriei oraşului Azuga care este subordonat domnului Viceprimar.
Art. 7 Persoana responsabilă cu administrarea Sălilor de sport si a Bazei sportive este subordonata Viceprimarului, conform organigramei Primariei orasului Azuga.

Art. 8 Toate activităţile desfăşurate în Sălile de sport si a Baza sportiva vor fi coordonate şi controlate de către persoana responsabilă  desemnata cu administrarea.
Art. 9 Persoana responsabilă cu administrarea Sălilor de sport si a Bazei sportive îşi exercită activitatea în conformitate cu fişa postului.

Art. 10 Persoana responsabilă cu administrarea Sălilor de sport si a Bazei sportive răspunde de:

a) gestionarea inventarului Sălilor de sport si a Bazei sportive

b) folosirea eficientă şi în conformitate cu prezentul regulament a sălii, anexelor, şi materialelor din dotare

c) respectarea programului de lucru şi a orarului în sala de sport

d) respectarea prevederilor legislaţiei în vigoare şi a prezentului regulament de către utilizatori

e) respectarea normelor de prevenire şi stingere a incendiilor, a normelor de protecţia muncii

f) achiziţionarea materialelor necesare bunei funcţionări Sălilor de sport si a Bazei sportive

a) completarea la timp a documentaţiei sălii (orarul sălii, registrul de evidenţă, inventarul sălii, procesele verbale de predare-primire, rapoarte de activitate la solicitarea primarului, alte documente în conformitate cu legislaţia în vigoare).

Art. 11 Îndatoririle persoanei responsabile cu administrarea sălii de sport sunt:

a) asigurarea funcţionării sălii de sport, a anexelor, a materialelor, aparatelor şi a mijloacelor din dotare

b) întocmirea, afişarea şi respectarea orarului sălii

c) întocmirea şi semnarea proceselor-verbale de predare-preluare a sălilor, cu profesorii de educaţie fizică şi reprezentanţii utilizatorilor

d) asigurarea materialelor şi mijloacelor necesare funcţionării sălilor

e) asigurarea condiţiilor  prevăzute de prezentul regulament

constatarea producerii pagubelor şi stricăciunilor, identificarea autorilor şi solicitarea remedierii acestora de către producători

f) completarea la timp a registrului de evidenţă, a proceselor verbale de predare-primire şi a celorlalte documente prevăzute de art. 10, lit. h) din prezentul regulament

coordonarea şi controlul activităţii personalului de îngrijire şi de deservire din subordine

g) participarea activă la organizarea unor programe, concursuri şi competiţii sportive la care este solicitat de către Consiliul local sau Primăria oraşului Azuga

h) loialitate faţă de locul de muncă,

i) păstrarea secretului de serviciu

j) interesul pentru o muncă de calitate

n întocmirea de rapoarte de activitate la solicitarea primarului

o) alte atribuţii cu care este însărcinat în scris sau verbal de către primarul oraşului Azuga

 Art. 12  Alte indatoriri ce cad în sarcina  administratorului Sălilor de sport si a Bazei sportive sunt:

a) participă  cu propuneri la elaborarea bugetului alocat pentru dezvoltarea, funcţionarea şi întreţinerea sălii de sport

b) îndrumă, coordonează, realizează şi controlează activităţile administrativ-gospodăreşti desfăşurate în vederea bunei funcţionări

c) solicită  Primăriei oraşului Azuga aprobarea acelor cheltuieli care vizează conservarea patrimoniului, modernizarea bazei materiale, reparaţii şi păstrarea funcţionalităţii

Art. 13 Drepturile persoanei responsabile cu administrarea sălii de sport sunt:

a) cele prevăzute în contractul individual de muncă şi de legislaţia în vigoare din domeniu

b) supraveghează şi controlează toate activităţile care se desfăşoară în incinta sălii de sport

c) eliminarea din sală a persoanelor, echipelor şi utilizatorilor care nu respectă legislaţia în vigoare şi prevederile prezentului regulament

Art. 14 Programul de lucru al persoanei responsabile cu administrarea Sălilor de sport si a Bazei sportive este conform fişei postului şi a orarului de funcţionare.

În absenţa sa,  Viceprimarul  va delega, în scris, un angajat pentru asigurarea funcţionării sălilor. Delegatul va răspunde de inventarul sălilor de sport, de respectarea orarului de funcţionare şi a prevederilor prezentului regulament precum si alte atributii ale persoanei responsabile.

În zilele de şcoală se va încheia, zilnic,  un proces-verbal de predare-primire a sălii între persoana responsabilă cu administrarea sălii de sport şi un reprezentant al catedrei de educaţie fizică al şcolilor din oraşul Azuga. In  Procesul-verbal   se va mentiona dupa caz,  eventualele deteriorări, lipsuri, stricăciuni  precum şi semnăturile de predare-primire.

CAPITOLUL III – 

Art. 15 Programul de lucru al persoanei responsabile cu admistrarea Sălilor de sport si a Bazei sportive este stabilit între oreel 800-2200.

CAPITOLUL IV – ORARUL DE FUNCŢIONARE A SĂLII DE SPORT

Art. 16 Orarul de funcţionare va fi întocmit săptămânal de către persoana responsabilă cu administrarea sălii de sport, prin acordul comun cu solicitanţii şi va fi afişat .

La întocmirea orarului se vor lua în considerare următoarele:

a) sala de sport va funcţiona zilnic între orele 800 – 2200
b) programarea competiţiilor sportive şcolare cu caracter local, sectorial, judeţean, zonal sau naţional

c) în zilele de şcoală, între orele 730 – 1600, în mod prioritar se vor desfăşura orele de educaţie fizică şi activităţi sportive şcolare, conform orarului prestabilit

d) cadrele didactice şi antrenorii care desfăşoară activităţi în salile de sport, pe perioada activităţii răspund de: păstrarea funcţionalităţii sălii, a anexelor, a aparatelor şi mijloacelor din dotare, de respectarea de către elevi şi sportivi a prevederilor prezentului regulament, a normelor legale în vigoare de etică şi conduită sociala.

e) în orele rămase neacoperite de activităţile prevăzute de lit. b, şi c ale prezentului articol, sala de sport şi anexele se pot da în folosinţă pentru sportul de masă, în funcţie de solicitări, activităţi pentru care se va percepe taxe de utilizare.

Includerea ulterioară întocmirii orarului de funcţionare a unei activităţi este posibilă numai în orele neacoperite de alte activităţi, programate în baza înţelegerii comune cu solicitantul. Această activitate, imediat după fixarea ei, va fi trecută în orarul de funcţionare al săptămânii respective şi va fi afişat.

Modificarea orarului, reprogramarea unor activităţi se poate realiza de comun acord cu solicitantul în cauză, cu condiţia neafectării altor activităţi programate în prealabil.

Art. 17 Orarul de funcţionare stabilit şi afişat are caracter obligatoriu şi trebuie respectat de către persoanele care utilizează sala de sport, indiferent de statutul lor în acest domeniu.

CAPITOLUL V – CONDIŢIILE DE UTILIZARE A SĂLII DE SPORT

Art. 18 Sala de sport poate fi utilizată, conform orarului de funcţionare, pentru desfăşurarea activităţilor sportive de către următoarele categorii de persoane:

a) preşcolarii şi elevii din sistemul de învăţământ şi de educaţie

b) sportivii asociaţiilor şi cluburilor sportive înregistrate

c) persoane fizice şi juridice din oraş.

d) persoane fizice şi juridice din afara localitatii

Art. 19 Utilizatorii prevăzuţi la art. 18 lit. a) şi b) din prezentul regulament, au acces în sală numai în prezenţa cadrului didactic sau a antrenorului. În aceste situaţii, cadrele didactice şi antrenorii răspund de acţiunile şi faptele acestora.

Utilizatorii prevăzuţi la art.18 lit. c) şi d) din prezentul regulament, au acces în sală numai dacă prezintă chitanţa de achitare a taxei de utilizare, aprobarea primarului sau achită persoanei desemnate contravaloarea taxei de utilizare.

Solicitanţii prevăzuţi la art. 18  lit. c) şi d) din prezentul regulament vor întocmi un tabel nominal cu membrii echipelor care vor participa la activităţile sportive.

           Art. 20 Taxele de utilizare a Sălilor de sport si a Bazei sportive sunt stabilite anual prin Hotararea Consiliului Local al orasului Azuga in functie de perioada închirierii sălilor, cu precizarea intervalului orar solicitat, după cum urmează:

	4.Taxa sala sport si baza sportiva 


	Str. Independentei si Str. Victoriei

	Str. Ritivoiu

	Pentru persoane fizice si juridice cu domiciliul in Azuga,
	
	

	- in perioada aprilie – octombrie
	50lei/ora + (*)
	130 lei/ora + (*)

	- in perioada noiembrie – martie 
	50lei/ ora + (*)
	130 lei/ ora + (*)

	· Pentru interval 2h - 10h/sapt.;
	40lei/ ora + (*)
	120 lei/ ora + (*)

	· Pentru interval 11 - 20h/sapt.;
	35lei/ ora + (*)
	110 lei/ ora + (*)

	· Pentru > 20 h/ sapt.
	30lei/ ora + (*)
	100 lei/ ora+ (*) 

	   Pentru persoane fizice si juridice care nu au domiciliul in Azuga,
	
	

	- in perioada aprilie – octombrie
	55lei/ora + (*)  
	180 lei/ora + (*)

	- in perioada noiembrie – martie 
	55 lei/ ora + (*) 
	  180 lei /ora + (*)

	· Pentru interval 2h - 10h/sapt.;
	45lei/ ora + (*) 
	  150 lei/ora + (*)

	· Pentru interval 11 - 20h/sapt.;
	40lei/ ora + (*) 
	140 lei/ora + (*)  

	· Pentru > 20 h/ sapt.
	   45 lei/ ora + (*)
	130 lei/ora + (*)

	Abonament 60 zile (50 ore)
	-
	6000 lei + (*)

	(*) In functie de sezon
	
	

	· Nocturna
	-
	        20 lei /ora

	· Utilitati in perioada noiembrie – martie
	      20 lei /ora 
	50 lei /ora 


Pentru accesul in sala de sport in vederea desfășurarii activităților , persoanele interesate vor putea achita suma datorată, astfel:

· Numerar, la casieria Primăriei Orașului Azuga -  Compartiment Venituri ;

· Prin virament bancar:

· în contul  RO72TREZ52921150250XXXXX

· deschis la TREZORERIA BUSTENI 

· beneficiar PRIMARIA ORAS AZUGA 

·  CUI 2843850;

          Art. 21 Utilizatorii, indiferent de statutul lor (elevi, cadre didactice, antrenori, sportivi de performanţă sau de masă, spectatori) sunt obligaţi:

a) să respecte prevederile legale în vigoare, normele de conduită şi etică socială şi prevederile prezentului regulament

b) să respecte întocmai orarul de funcţionare al sălii

c) să folosească echipament curat şi adecvat activităţii, cu utilizare exclusiv în acest sens

d) să folosească sala, anexele şi dotările în conformitate cu destinaţia lor

e) să nu perturbe activităţile celorlalţi utilizator.

Art. 22 Fumatul şi consumul băuturilor alcoolice în sala de sport şi anexele acesteia sunt strict interzise.

Art. 23 Accesul persoanelor în stare de ebrietate în sala de sport şi anexele acesteia este strict interzis.

Art. 24 Accesul utilizatorilor Sălilor de sport si a Bazei sportive se va face pe la intrarea din spate, dinspre vestiare.

Art. 25 În cazul în care Sălile de sport si Baza sportiva vor fi folosite pentru desfăşurarea unor manifestări locale cu caracter competiţional, toate celelalte activităţi se anulează, urmând a fi reprogramate ulterior, de comun acord.

CAPITOLUL VI – DISPOZIŢII FINALE

Art. 26 Prezentul regulament intră în vigoare la 01.01.2023
Art. 27 Taxele de utilizare pot fi revizuite şi modificate prin hotărâre a Consiliului Local al oraşului Azuga şi vor face parte integrantă din prezentul regulament.

Art. 28 Modificarea prezentului regulament se poate face ori de câte ori se consideră necesar.

Art. 29 Cu ducerea la îndeplinire a prevederilor prezentului regulament se încredinţează administratorul spatiilor sportive din cadrul Primăriei oraşului Azuga.

Art.30 După aprobarea proiectului de hotărâre, prezentul regulament  va fi transmis tutror serviciilor şi compartimentelor interesate din cadrul Primăriei Orasului Azuga spre luare la cunoştinţă şi punere în aplicare.
Preşedinte de ședință


                      Contrasemnează  Secretar general 

                Nicolae PASCU




 Alina Georgiana LAZĂR

